ଭୁବନେଶ୍ୱର,ମାର୍ଚ୍ଚ୩୦(ଓଡ଼ିଶା ଡ଼ଟ୍ କମ୍)କୃଷି କ୍ଷେତ୍ର ପାଇଁ ବର୍ଦ୍ଧିତ ବିଦ୍ୟୁତ ଶୂକ୍ଲ ପ୍ରତ୍ୟାହାର ରାଜ୍ୟ ସରକାର ଓଡ଼ିଶା ବିଦ୍ୟୁତ ନିୟାମକ ଆୟୋଗ ନିକଟରେ ରିଭ୍ୟୁ ପିଟିସନ୍ ଦାଖଲ କରିବେ ବୋଲି ସୋମବାର ଘୋଷଣା କରିଛନ୍ତି ।
ରାଜ୍ୟ ସରକାରଙ୍କ ଶକ୍ତି ବିଭାଗ କୃଷକମାନଙ୍କ ସ୍ବାର୍ଥକୁ ଦୃଷ୍ଟି ରେ ରଖି ଓ.ଇ.ଆର୍.ସି.ଙ୍କୁ ଏହି ପିଟିସନ୍ ଦାଖଲ କରିବେ ।
ଓ.ଇ.ଆର୍.ସି. ଏହି ପିଟିସନକୁ ବିଚାରକୁ ନେଇ ପଦକ୍ଷେପ ନେବେ ବୋଲି ଶକ୍ତି ମନ୍ତ୍ରୀ ପ୍ରଣବ ପ୍ରକାଶ ମହାନ୍ତି କହିଛନ୍ତି । ବର୍ଦ୍ଧିତ ବିଦ୍ୟୁତ ଶୁଳ୍କକୁ ବିରୋଧ କରି ଗତ କେତେଦିନ ଧରି ବିରୋଧୀ ଦଳ ଗୃହ କାର୍ଯ୍ୟ ଅଚଳକରି ରଖିଥିଲେ । ସରକାରଙ୍କ ଏହି ଘୋଷଣା ପରେ ଗୃହ କାର୍ଯ୍ୟ ସ୍ବାଭାବିକ ହୋଇଛି ।
